# Bárdy Lajos; Jakubovics

(Debrecen, 1854. ápr. 2.–Selmecbánya, 1900. okt. 18.): színész, igazgató. Két évet végzett a SzAk-n, 1878-ban Debrecenben Mándoky Bélánál lépett föl először. Társalgási és bonvivánszerepekben játszott, mint rend. is sikeres volt. F.Sz. Bandi (Abonyi L.: A betyár kendője); Avidonach (Goldfaden: Sulamith); Fürge Antal (Blumenthal–Kadelburg: Aranykakas).

M.A. 1879: Zalaszentgrót; 1880: Galánta; 1881–83: Nyitra, Nagykanizsa, Békéscsaba, Hódmezővásárhely; 1884: Trencsén; 1885: Győr; 1886: Dés; 1887: Miskolc; 1888–91: Marosvásárhely, Dés, Hódmezővásárhely; 1893: Késmárk; 1894: Aranyosmarót; 1895: Mezőtúr; 1896: Havi Mihály; 1897: Marcali; 1899: Rakodczay Pál; 1900: Rozsnyó.