# Balogh Alajos

(Csepreg, 1831. júl.–Pápa, 1885. okt. 20.): színész, rendező, igazgató. 1845-ben kellékesként kezdte a pályát id. Bács Károly társ.-nál, majd 1847-ben Hetényi Józsefnél lett színész Pápán. 1859-től kezdve többször is próbálkozott igazgatással; így 1874–1885 között dunántúli városokat látogatott. Komikus, kedélyes és gáláns apaszerepeket játszott. F.Sz. Dr. Kokas (Csiky G.: Mukányi); Biberách (Katona J.: Bánk bán); Peták János (Csepreghy F.: A piros bugyelláris); Ferenc (Schiller: Haramiák). Felesége: Philippovics Borbála (Visz, 1838. nov. 29.–Beszterce, 1905. jan. 25.): színésznő. 1855-ben lépett a pályára; férje, majd fia, Balogh Árpád társ.-ában játszott. F.Sz. Szedervári Kamilla (Csiky G.: Proletárok); Gertrudis (Katona J.: Bánk bán).

M.A. 1855: Kétszery József; 1856: Győr; 1859: Kaposvár; 1860: Csorna; 1869: Miklósy György; 1871: Kőszegi Endre; 1872: Kétszery József. Igazgatóként: 1873: Kecskemét; 1874: Selmecbánya; 1875: Kalocsa; 1876: Dombóvár; 1877: Kőszeg; 1878: Csáktornya; 1879: Sümeg; 1880: Pápa; 1881: Szombathely; 1882: Marcali; 1883: Szigetvár; 1884: Baja; 1885: Pápa.