# Rékasi Károly

(Jászberény, 1962. szept. 5.– ): színész. 1986-ban végzett a SzAk-n. 1986–87-ben a Madách, 1987-től 1990-ig a nyíregyházi Móricz Zsigmond, 1990-től 1992-ig a József Attila, 1992 ősze óta a Nemzeti Színház tagja. Lírai alkatú fiatal hősszínész. F.Sz. Ferdinánd (Schiller: Ármány és szerelem); Oresztész (Aiszkhülosz: Oreszteia); Balázs (Móricz Zs.: Nem élhetek muzsikaszó nélkül); Saint Just (Gaál E.–Zsótér S.: Danton); Jóska (Nádas P.: Takarítás); Noszty Feri (Mikszáth K.–Benedek A.–Karinthy F.: A Noszty fiú esete Tóth Marival).