# Arányi Adrienn; Gorup

(Bp., 1929. jún. 5.– ): színésznő. 1936-tól Lakner Artúr gyermekszínházában játszott. 1949-ben beiratkozott a SzAk stúdiójába, s közben a Bányász Színház tagja lett. 1951-től az Állami Faluszínház, ill. Déryné Színház tagja volt. 1962-től 1987-ig, nyugdíjba vonulásáig, a Fővárosi Operettszínházban szerepelt. F.Sz. Beatrice (Heltai J.: A néma levente); Lina (Lehár F.: Cigányszerelem); Fruma Sára (Bock: Hegedűs a háztetőn).