# Gárdonyi László

(Perbete, 1908. dec. 13.–?, 1971. dec.): színész. Egy ceglédi műkedvelő előadáson fedezte fel tehetségét Rózsahegyi Kálmán. Pályáját Hódmezővásárhelyen kezdte, a Tabáni orgonák c. operettben lépett fel. Ezután Pozsonyban, Debrecenben, Pécsett, Szegeden, Miskolcon és Kassán szerepelt. 1949-től haláláig a győri Kisfaludy Színház tagja volt. Minden műfajban szerepelt. Leginkább a súlyosabb jellemfigurák feleltek meg alkatának. F.Sz. Jepansosin (Dosztojevszkij–Olesa: A félkegyelmű); Csang (Lehár F.: A mosoly országa); Drághy (Lehár F.: A vándordiák).