# Koltay Gábor

(Bp., 1950. febr. 9.– ): rendező, színházigazgató. A Budapesti Műszaki Egyetem Építészmérnöki Karán végzett, ezután a SzAk filmrendező tanszakán 1979-ben szerzett diplomát. Először a Magyar Televízióhoz szerződött, 1981–1986 között a Mafilm rendezője volt. 1986 óta a Budapesti Szabadtéri Színpadok ig.-ja. Létrehozója és ig.-ja az 1987-ben alakult Szabad Tér Kiadónak. Főleg zenés műveket rendez, kedveli a nagy látványosságot, tömegeket megmozgató feladatokat. F.R. (színház) Szörényi L.–Bródy J.: István, a király; Verdi: Aida; Cimarosa: A párizsi festő; Munkácsi M.: Mindhalálig Beatles; Gershwin: Porgy és Bess. Szörényi L.–Nemeskürti I.–Lezsák S.: Attila. F.R. (film) A koncert, István, a király. Könyve: Szörényi L.–Bródy J. (1980); John Lennon (1981); A koncert dosszié (1981); Egy élet mozija (1990).