# Molnár Gál Péter

(Bp., 1936. júl. 11.– ): színikritikus, dramaturg. 1961-ben szerzett diplomát a SzAk-n, majd a Petőfi Színház dramaturgja lett. 1961–1978 között a Népszabadság kulturális rovatvezetője volt. 1978-tól 1980. aug. 31-ig tudományos főmunkatársként dolgozott a Magyar Színházi Intézetben, majd ismét dramaturg volt 1980–81-ben a Pécsi Nemzeti, 1981–82-ben a Békés Megyei Jókai, 1982–83-ban a veszprémi Petőfi Színházban. 1983–1989 között a Mozgó Képek, 1989-től a Népszabadság főmunkatársa. Több tanulmánykötete jelent meg, amelyekben a m. színházművészet helyzetét, problémáit, egyes alkotók pályáját elemzi. F.M. Honthy Hanna és kora (1967); Olvasópróba (1968); Rendelkezőpróba (1972); Törőcsik Mari; Izgága Színház (1974); Színházi holmi (1976); Emlékpróba (1977); A Latabárok (1982); A Páger-ügy (1988); Latinovits (1990).