# Krémer Sándor

(Kolozsvár, 1859–Gyula, 1918. aug. 12.): színész, igazgató. A Színészegyesület Színiiskoláját 1878-ban végezte el, majd Eperjesre, Veres Lajoshoz szerződött. Sok helyen megfordult vidéken, míg 1901-ben saját társulatot alapított. Kitűnő bonvivánként kezdte pályáját, s még jobb ig. lett belőle. A Színészegyesületben a „kötelességtudás és jellemszilárdság mintaképe”-ként emlegették. Mint színész sűrűn váltogatott társ.-ot, ig.-ként viszont igyekezett minél több téli évadot azonos helyen tölteni. Többnyire ÉK Mo.-t és a Délvidéket látogatta. F.Sz. Anouez (Rákosi J.: A szerelem iskolája); Ottokár (Strauss: Cigány báró); Cassagnet (Feydeau: A férj vadászni jár); Feledi Gáspár (Tóth E.: A falu rossza).

M.A. 1879: Kolozsvár; 1880: Hubay Gusztáv, majd Kőszeghy Endre; 1881: Tóth Béla. Lászy Vilmos; 1882: Saághy Zsigmond; 1883: Farkas, Szilágyi Béla; 1885: Szombathely; 1890: Veszprémi Jenő; 1891: Aradi Gerő; Saághy Zsigmond; 1893: Kömley Gyula; 1894: Polgár Károly; 1895–97: Veszpréminé Ágh Ilona; 1898: Fejér Károly, majd Kunhegyi Miklós; 1899: Monori Sándor; 1899–1900: Szalkai Lajos. Igazgatóként: 1901: Nagyszöllős, Huszt, Tasnád, Sárospatak, Marosvásárhely; 1902–08: Szatmár, Eperjes, Beregszász, Nagykároly, Kisvárda; 1908–12: Szabadka, Baja, Zenta, Szarvas, Mohács, Kalocsa; 1913–17: Ungvár, Munkács, Szentes, Szarvas, Mezőtúr, Zenta, Kisvárda; 1918: Nagykőrös és vidéke.