# Rózsa Mária; Miriam Nevo

(Bp., 1921. nov. 25.– ): színésznő. 1939–1942 között a SzAk-n tanult. Később elvégezte a Tel Aviv-i Egyetem színháztudományi szakát. 1942–1944 között a Goldmark teremben lépett fel, az OMIKE keretében. 1945–46-ban a Magyar Színház, 1947–1950 között a bécsi Burgtheater tagja. Izraelben telepedett le, de vendégként többször fellépett külföldön is. Többször tartott m. nyelvű előadóestet. 1954-ben csatlakozott Pásztor Béla m. nyelvű színtárs.-ához. Rövid idő alatt elsajátította a héber nyelvet, és több zsidó színháznak is tagja volt. 1956-ban ő játszotta Julikát (Molnár F.: Liliom) Jávor Pál vendégszereplése alkalmából. Nagy sikert aratott Goodrich–Hackett Anna Frank naplójának címszerepében.