# Sántha Sándor

(Szabadka, 1911–Újvidék, 1989. dec. 6.): színész, rendező. 1929-ben jelentkezett színésznek a szabadkai Népkörbe. 1942 őszén Szűcs László, a kaposvári társ. ig.-ja, majd egy év múlva Thúróczy Gyula, az erdélyi színikerület ig.-ja szerződtette. Az utóbbi helyen már jelentősebb szerepeket is kapott. A háború végén visszatért szülővárosába, s 1945 őszén ő is a Szabadkai Népszínház alapító tagjai között volt. Több mint egy évtizedet töltött a színháznál, majd az újvidéki rádióegy. tagja lett. Drámai szerepeket alakított, ezenkívül sokat rendezett, rendszerint vj.-okat, zenés játékokat, operetteket. F.Sz. Marinetti ezredes (Balázs B.: Boszorkánytánc); Timót Pál (Csiky G.: Ingyenélők); Nicia mester (Machiavelli: Mandragóra); James Morell lelkész (Shaw: Candida); Csörgheő Csuli (Móricz Zs.: Úri muri). F.R. Kacsoh P.: János vitéz; Horváth P.: Csak a vak nem látja; Ábrahám P.: Hawai rózsája; Kálmán I.: A csárdáskirálynő.