# Timár Béla

(Gyula, 1947. okt. 8.–Bp., 1989. febr. 2): színész, rendező. 1972-ben végzett a SzAk-n, és haláláig a Madách Színház tagja volt. Alakításait zenei érdeklődése határozta meg. Emiatt végezte el az operarendező szakot is a SzAk-n 1983–1988 között. Korai halála megakadályozta abban, hogy tehetségét ezen a téren is kibontakoztassa. 1980-ban Jászai Mari-díjat kapott. F.Sz. Marchbanks (Shaw: Candida); Bálint (Hubay M.–Vas I.–Ránki Gy.: Egy szerelem három éjszakája); Sancho (Leigh–Wasserman: La Mancha lovagja); Tuzenbach (Csehov: Három nővér). F.R. Csukás I.: Ágacska; Trovaioli: Mennyből a telefon. F.M. Kék öböl (mesejáték, Csukás I.-nal). – Ir. Ferenczy K.: Neked írom naplóm (1991).