# Kern Aurél

(Bp., 1871. máj. 17.–Bp., 1928. jan. 20.): újságíró, zeneszerző, színházigazgató. Egyetemi tanulmányai mellett a Zak-t végezte. 1890-től a Politisches Volksblatt, 1893-tól a Budapesti Hírlap, 1919-ben az Új Nemzedék, 1920-tól a Magyarság c. lapok zenekritikusa volt. 1912-től a Nemzeti Zenede titkára, 1917-től ügyvezető-, 1922–1927 között vezérig.-ja, 1915-től 1917-ig az Operaház ig.-ja volt. 1925-től a Magyar Rádió zenei tanácsadójaként dolgozott. 1923-tól a Petőfi Társaság tagja. Kísérőzenét írt Molière A szerelem mint orvos c. művéhez (1907), majd ebből írta a Molière-szvitet. Lefordította németre Erkel Ferenc Hunyadi László c. operájának szövegkönyvét. F.M. Csokonai (vígopera Rákosi J. és Szemere Gy. szövegére).