# Bambach Róbert

(Szabadka, 1948. szept. 16.–Újvidék, 1982. aug. 6.): rendező. Sikeres amatőrszínházi évek után rendezői szakra iratkozott Belgrádban. 1975-ben Borjana Prodanović osztályában szerzett diplomát, majd az Újvidéki Rádióhoz szerződött. Rendezett Újvidéken, Szabadkán a Népszínházban és a Gyermekszínházban, s a zrenjanini Madách Amatőrszínházban. Korai halála egy nagyon ígéretes rendezőpályát tört ketté. F.R. Balog I.: Lúdas Matyi; Tamási Á.: Énekes madár; Csokonai V. M.: Karnyóné; Kroetz: Felső-Ausztria; Ö. von Horváth: Mesél a bécsi erdő. – Ir. In memoriam (Híd, 1982/9).