# Andrád Elek

(?–?): színész, drámaíró. Jogi tanulmányok után 1805-ben lett színész Kolozsvárott. Az erdélyi társ.-tal jött Mo.-ra, 1807–1808 között Pesten játszott epizódszerepeket, majd visszatért Kolozsvárra. 1812-ben a székely határőrség ügyvédjévé nevezték ki. Hat eredeti darabot írt, közülük négy erdélyi témájú. A legnagyobb sikert a Hóravilág Erdélyben (1808) aratta, ez nyomtatásban is megjelent (1823).