# korrepetitor

az operák betanításában közreműködő zenei asszisztens. Feladata összetett: az ún. zongorás próbákon a korrepetitor tanítja be az énekeseknek a szólamot, az együttes próbákon, amikor még nem áll rendelkezésre a zenekar, a korrepetitor kíséri zongorán a próbát. Az előadások folyamán ő látja el az ún. színpadi szolgálatot (Dienst), és ő vezényli a színpadi zenét, a színpadon a kulisszák mögött megszólaló kisebb hangszeres együtteseket és kórusokat.