# Oszvald Gyula

(Újpest, 1923. okt. 25.– ): színész, énekes. A Zak elvégzése után 1948-tól a Magyar Színház tagja lett. 1953-tól 1960-ig a debreceni Csokonai Színház operatárs.-ának művésze. 1960–1984 között a Fővárosi Operettszínházban játszott, és vendégszerepelt az Operaházban. Operák és operettek tenorszerepeit alakította. F.Sz. Richard gróf (Verdi: Az álarcosbál); Turiddu (Mascagni: Parasztbecsület); Caramello (ifj. J. Strauss: Egy éj Velencében); Koltai (Ábrahám P.: Viktória); Szu Csong (Lehár F.: A mosoly országa).