# Paulay Erzsi

(Bp., 1886. dec. 16.–Valenza, 1959. jún. 26.): színésznő, Paulay Ede lánya. A SzAk-n végzett, 1904-ben a Nemzeti Színház szerződtette, 1923-ban örökös tagságot kapott. 1923-ban férjhez ment gr. Cerutti olasz diplomatához, és elhagyta az országot. Dekoratív megjelenése, szép beszéde és mozgása, műveltsége klasszikus hősnői szerepkörre predesztinálta, de vj.-okban is kitűnő volt. F.Sz. Antigoné (Szophoklész); Júlia (Sh.: A makrancos hölgy); Éva (Madách I.: Az ember tragédiája); Grófnő (Beaumarchais: Figaro házassága).