# Buss Gyula

(Békásmegyer, 1927. febr. 14.– ): színész. 1952-ben – a SzAk elvégzése után – a Pécsi Nemzeti Színházhoz szerződött. A Nemzeti Színház tagja volt 1956-tól 1959-ig, majd, 1960–62-ben a Békés Megyei Jókai, 1962-ben a veszprémi Petőfi, 1963-ban a bp.-i Petőfi Színház szerződtette. A Thália Színház tagja 1964-től 1985-ig. 1985-től a Vidám Színpad művésze. Pályája elején előnyös megjelenése és szép orgánuma a hősi szerepkörre tette alkalmassá, később karakterszerepeket játszott. F.Sz. Rómeó (Sh.); Valér (Molière: A fösvény); Leonardo (García Lorca: Vérnász); Pugacsov (Lengyel M.: Ninocska); Leopold Mayerling (G. Axelrod: Good-Bye Charlie!); Mizsey Lajos (Görgey G.: Szexbogyó).