# Harmath Hilda, Á.

(Bp., 1904. máj. 27.–Bp., 1948. ápr. 18.): színésznő. A Fővárosi Operettszínházban 1922-ben debütált. Ezután az Unio Rt. színházai mellett 1923–25-ben a Király és a Blaha Lujza Színház, 1925-ben a Városi és a Magyar, közben 1924-ben a Fővárosi Operettszínház tagja volt. Nyaranta a Budai Színkörben lépett fel. 1926–28-ban a Városi Színház, 1928-tól a Szegedi Városi Színház tagja lett. 1929-ben Lipcsében vendégszerepelt. 1933 elején Hollandiában járt, és egy német társ.-tal lépett fel. Hazatérve a Magyar Színház tagja volt. Még 1941-ben is játszott a Fővárosi Operettszínházban. F.Sz. Médi (Schubert–Berté: Három a kislány); Annie (Huszka J.: Bob herceg); Rosalinda (ifj. J. Strauss: A denevér); Madelaine (Ábrahám P.: Bál a Savoyban).