# Makó Aida

(Derecske, 1877. szept. 16.–?): színésznő. 1895-ben végezte el Rákosi Szidi színiiskoláját. 1895–96-ban Kassára, 1899–1904 között Miskolcra, Szatmárra, majd Kecskemétre szerződött. Közben 1902–03-ban játszott Békéscsabán, 1904–05-ben Újvidéken, 1905–06-ban Pécsett és 1906–1908 között Sopronban volt szerződéssel. Később férjhez ment, és visszavonult a színpadtól. 1924-ben Újpesten még fellépett mint vendég. Drámaihősnő-szerepeket játszott, s operákban is énekelt. F.Sz. Gauthier Margit (ifj. Dumas: A kaméliás hölgy); Tisza Ilona (Herczeg F.: Ocskay brigadéros); Tosca (Puccini).