# Metzger Márta

(Bp., 1947. szept. 29.– ): táncosnő, pedagógus. Az ÁBI-ben 1965-ben végzett, azóta az Operaház tagja, 1972 óta magántáncosa. 1984-ben balettpedagógusi diplomát szerzett, s a nyári Kölni Táncakadémián rendszeresen tanít. Lírai alkatú klasszikus balerina, aki a szerepformálást is igénylő balettekben aratta legnagyobb sikereit. Liszt Ferenc-díjas (1974), érdemes (1982) és kiváló művész (1989). F.Sz. Giselle (Lavrovszkij); Sylvia (Seregi L.); Királykisasszony (Seregi L.: A fából faragott királyfi); Szilfid (Bournonville: A szilfid); Mária Magdolna (Fodor A.: A próba); Balerina (László P.: Derby); főszerep (Béjart: Ez lenne a halál?, Opusz 5); Tatjana (Cranko: Anyegin).

METZGER MÁRTA – Az ajtó (Béjart)