# Kiss Júlia, N.

(Szabadka, 1931. aug. 22.– ): színésznő. Pályáját Szabadkán kezdte 1949-ben, majd 1953-tól másfél évadot Zomborban töltött, ahol akkor m. társ. működött. Utána rövid időre az Újvidéki Rádióhoz szerződött. 1956-tól 1959-ig, a színház megszűnéséig Topolyán játszott. 1959-től 1961-ig Szabadkán szerepelt, majd 1989-ig, nyugdíjazásáig ismét az Újvidéki Rádió egy.-ének tagja, de közben az Újvidéki Színházban is fellépett. Kezdetben fiatal lányokat alakított, majd drámai szerepeket is kapott. Havas Eszter néven felnőtt- és gyermekhangjátékokat írt. F.Sz. Regina (Ibsen: Kísértetek); Rozika (Móricz Zs.: Úri muri); Mirandolina (Goldoni); Lizzie (Sartre: A tisztességtudó utcalány); Gertrud (Sh.: Hamlet); Orbánné (Örkény I: Macskajáték); Martha (Albee: Nem félünk a farkastól); Marja Vasziljevna (Csehov: Ványa bácsi); Eugénia (Mrożek: Tangó).