# Pless László

(Bp., 1905. szept. 27.–Bp., 1974. jan. 3.): karmester. Zeneszerzést a Zak-n Weiner Leónál, vezénylést a Nemzeti Zenedében Fleischer Antalnál tanult. 1929–1931 között a Városi Színház, 1931–1946 között az Operaház korrepetitora, később karmestere. 1947-ben újjászervezte az Operaház kórusát. 1947–1949 között a Nemzeti Zenede, 1953-ig a Zak opera tanszakát vezette. 1967-ig, nyugdíjazásáig az Operaházban karnagyként működött. Kossuth-díjas (1952), érdemes művész (1973).