# Pályné Ecsedi Jozefa; Etsedi

(Ilyefalva, 1795–Kolozsvár, 1827. máj. 24.): énekes-színésznő. Vajnáné néven lépett Kolozsvárott a pályára. 1816-tól Kilényi Dávid társ.-ánál játszott naivákat, fiatal hősnőket, és másodénekesnő volt Déryné mellett. 1822-től Pály Elek énekes-színész felesége. 1823–24-ben kilenc hónapig Bécsben tanult tovább. 1822-től Kolozsvárott volt szerződésben. F.Sz. Bátori Mária (Soden–Dugonics A.); Salome (Kotzebue: Keresztes vitézek); Esztella (Calderón–West: Az élet álom); Donna Diana (Moreto–West); Marcsa (Hirschfeld: Tündérkastély Magyarországon); Emelina (Weigl: A svájci család).