# Orbán Viola

(Szeged, 1901. nov. 7.–Bp., 1971. febr. 8.): színésznő. Rákosi Szidi színésziskolájában végzett. 1921-ben Czakó Pál egri és várszínházi társ.-ánál kezdte pályáját. Vidéken játszott évekig: 1923–24-ben és 1927–1932 között Pécsett, 1925–26-ban a Thália színtárs.-ban, 1932–33-ban a kecskeméti társ.-ban. 1933-tól 1938-ig a Magyar Komédia Kamaraszínház tagja volt. 1938-ban Bp.-re került, és a Független Színpadon, 1939–40-ben a Városi Színházban, 1940-ben a Madách, 1941-ben a Víg-, 1942–43-ban a Fővárosi Operettszínházban működött. 1946-ban a Művész, 1947-ben a Víg-, 1948-ban a Pesti, 1949-ben a Madách Színházban lépett fel. 1949-től 1961-ig a Nemzeti Színházban szerepelt. Operettkomika és karakterszínésznő volt. A Nemzetiben öregasszonyokat, komikai karaktereket formált meg emlékezetesen. F.Sz. Édös (Móricz Zs.: Kismadár); Szerafin (Csiky G.: A nagymama); Piókás szüle (Kodolányi J.: Földindulás).