# Pádua Ildikó

(Bp., 1921. aug. 31.– ): színésznő. 1947-ben végezte el a SzAk-t és a Nemzeti Színházba szerződött. 1949–51-ben a Vidám Színpad tagja volt. 1951 óta a Madách Színház művésznője. Főként karakterszerepeket alakít, de ismert nívódíjas gyerekműsorairól is. F.Sz. Klitemnesztra (Bornemisza P.–Móricz Zs.: Magyar Elektra); Murzaveckaja (Osztrovszkij: Farkasok és bárányok); Peppina (Williams: Tetovált rózsa); Retteginé (Schönthan: A szabin nők elrablása); Judit (Sobol: Gettó).