# Kincses Elemér

(Marosvásárhely, 1946. márc. 9.– ): színész, rendező, drámaíró. 1968-ban a marosvásárhelyi Szentgyörgyi István Színművészeti Intézetben színész szakon, majd 1972-ben rendezőként végzett. 1968–1972 között a kolozsvári Állami Magyar Színház tagja, 1975-től a Marosvásárhelyi Nemzeti Színház rendezője, 1979-től a m. tagozat vezetője, műv. ig.-ja. Színészként alig néhány kisebb szerepben lépett fel. Kolozsvárott kezdett rendezni. Kezdetben modern hangvételű, tragikus drámákat, a hagyományt és az újító törekvéseket ötvöző színpadi műveket rendezett. Ezeket a tapasztalatait a hetvenes években klasszikus művek megszólaltatásában kamatoztatta. A nyolcvanas évektől drámaíróként is bemutatkozott, több saját művet állított színpadra Szatmárnémetiben, Nagyváradon és Marosvásárhelyen. Rendezői törekvései az utóbbi években a lélektani realizmus különböző változatait tükrözik. F.R. Eftimiu: Rokonunk, a csavargó; Brecht: Állítsátok meg Arturo Uit!; Hacks: Columbus; Schiller: Don Carlos; Danek: Negyven gazfickó és egy ma született bárány; Sh.: Lear király; Lovinescu: Élet és halál játéka a hamusivatagban; García Márquez: Száz év magány. F.M. Ég a nap Seneca felett; Porond; Maraton.