# Kőváry Géza; Mihálka

(Ozora, 1856. okt. 6.–?): színész. 1878-ban Székelyudvarhelyen lépett a pályára. 1878–80-ban Homokay Lászlónál és Nyéky Györgynél, 1880–83-ban Gerőfy Andornál, 1883–1887 között Csóka Sándornál, 1887–88-ban sógoránál, Rakodczay Pálnál volt szerződésben, majd végképp visszavonult. Színészi sikerei után rendezéssel is próbálkozott. F.Sz. Dr. Marphurius (Molière: Kénytelen házasság); Gratiano (Sh.: A velencei kalmár).