# Lukáts Andor

(Kaposvár, 1943. márc. 11.– ): színész, rendező. Pályáját a Pinceszínházban kezdte amatőr színészként. 1972-ben a kaposvári Csiky Gergely Színházhoz szerződött segédszínésznek, amelynek 1977-től színésze, 1989-től 1991-ig rendezője volt, azóta szabadfoglalkozású színész. Sajátos hangszínű, erőteljes karakterű egyéniség. Jászai Mari-díjas (1985). F.Sz. Lucky (Beckett: Godot-ra várva); Vang, vízhordó (Brecht: A szecsuáni jólélek); Liliom (Molnár F.); Oidipusz (Szophoklész); Othelló (Sh.); Lopahin (Csehov: Cseresznyéskert); Stanley (Williams: A vágy villamosa); Tanár (Ionesco: Különóra); Kolosy Kálmán (Eörsi I.: A kihallgatás); Fogoly (Mrożek: Rendőrség). F.R. Mann: Mario és a varázsló; Jarry: Übü király; Mrożek: Mészárszék.