# Gonda György

(Nagykároly, 1902. ápr. 20.–Bp., 1970. júl. 24.): színész. 1918-ban kezdte pályáját Nyíregyházán, majd Kecskeméten játszott. 1925-ben Kaposvárra szerződött. 1932–1939 között a Belvárosi mellett a Magyar és a Pesti Színházban működött, majd 1939–40-ben a Fővárosi Operettszínházhoz került. 1940–49-ben a Vígszínház tagja volt. 1945 után több fővárosi és vidéki színháznál is játszott – Vidám Színpad – 1946, Művész Színház – 1947, Fővárosi Operettszínház – 1948, Belvárosi – 1949–51-ben, Ifjúsági – 1951–53-ban, egri Gárdonyi Géza Színház – 1955–56-ban, Faluszínház – 1959-től 1962-ig, ezután nyugdíjba vonulásáig a Madách Színház tagja volt. Később még fellépett Egerben, Miskolcon, Gyulán és a Békés Megyei Jókai Színházban is. Rádióban és televízióban is vállalt epizódfeladatokat, több mint 200 filmben szerepelt. F.Sz. Tiszttartó (Shaw: Szent Johanna); Rosztov gróf (Tolsztoj–Piscator: Háború és béke); Pénzbeszedő (Williams: A vágy villamosa); Happy (Miller: Az ügynök halála).