# Vajda Dezső

(Bp., 1922. szept. 29.–Bp., 1989. márc. 26.): színész, énekes (basszus). Pályafutását 1946-ban kezdte először prózai színészként, majd operaénekesként. 1949–51-ben a debreceni Csokonai Színházban játszott. 1952–1984 között, nyugdíjba vonulásáig az Állami Déryné Színház, ill. Népszínház tagja. Színháza operatárs.-ának alapító tagja és vezető magánénekese volt. Alakításait az intenzív színészi játék jellemezte. 1982-ben érdemes művész kitüntetést kapott. F.Sz. Dulcamare (Donizetti: Szerelmi bájital); Pomádé király (Ránki Gy.: Pomádé király új ruhája); Basilio (Rossini: A szevillai borbély); Ozmin (Mozart: Szöktetés a szerájból); Öreg Marci (Kodály Z.: Háry János).