# Körszínház

1958-ban nyílt meg Kazimir Károly kezdeményezésére a Thália Színház nyári játszóhelyeként. Előbb a Magyar Jégrevü Istvánmezei úti színházépületében kapott helyet, majd 1967-től 1991-ig a Városliget egyik vásári pavilonjába költözött át. Műsorán főként különös világú, epikus művek színpadi adaptációi szerepeltek (Kalevala, Rámajána, Gilgames eposz, Dekameron), amelyeknek bemutatásával a Körszínház a világszínház új irányzatainak egyik kísérleti színterévé vált. – Ir. A Körszínház 5 éve (1963); Kazimir K.: Világirodalom a Körszínházban (1975).