# Hajdú József; Reisz

(Debrecen, 1884. szept. 30.–Bp., 1932. jún. 24.): színész. A SzAk elvégzése után, 1905-ben a Nemzeti Színház szerződtette mint jellemszínészt. 1920–1922 között a Vígszínházban játszott, de visszatért a Nemzeti Színházba, amelynek 1926-tól haláláig tagja maradt. 1922-ben négy évre visszavonult pomázi birtokára gazdálkodni. Kiváló jellemformáló képessége, száraz humora különösen groteszk és intrikus szerepekben érvényesült. F.Sz. Gloster (Sh.: Lear király); Malvolio (Sh.: Vízkereszt); Orrondi (Sh.: Szentivánéji álom); Pyber (Herczeg F.: Ocskay brigadéros).