# Dezséri Gyula; D. Horváth

(Takácsi, 1850. jan. 24.– Bp., 1928. dec. 5.): színész. 1873-ban lépett színpadra Lászy Vilmos színtárs.-ánál. Vidéki évek után – pl. 1893–1895 között Szegeden, 1895–96-ban Pécsett, 1896–97-ben Temesvárott játszott – 1897-ben a Magyar Színház szerződtette. 1900-tól a Kolozsvári Nemzeti Színház tagja, 1914-től örökös tagja lett. 1920-ban Bp.-re költözött. Ebben az évben a Nemzeti Színházban vendégszerepelt, 1921-től a Renaissance Színház, majd 1923–24-ben a pécsi színház színésze. 1924-ben nyugdíjba vonult. Az erdélyi m. színjátszás jelentős egyénisége, aki kiváló karakterszínész volt. F.Sz. Lear király (Sh.); Kányai (Szigligeti E.: Liliomfi); Montague (Sh.: Rómeó és Júlia); Főúr (Bródy S.: A tanítónő); Mikhál bán (Katona J.: Bánk bán).