# Bárány-Paál László

(Bp., 1952. dec. 14.– ): énekes (basszus). Tanulmányait magánúton, Hetényi Kálmán, dr. Sipos Jenő és Czakó Mária irányításával végezte. 1973–74-ben a Debreceni Kodály Kórus tagja, 1974–1985 között a debreceni Csokonai Színház magánénekese. 1985-ben szerződött az Operaházhoz magánénekesként. F.Sz. Sarastro, öreg pap (Mozart: A varázsfuvola); Dulcamara (Donizetti: Szerelmi bájital); Colline (Puccini: Bohémélet); Geronte (Puccini: Manon Lescaut); Fasolt (Wagner: A Rajna kincse).