# Remete Géza

(Tata, 1878. aug. 21.–Bp., 1937. júl. 3.): színész, rendező. 1896-ban kezdte a pályáját. Vezető vidéki társ.-okban játszott, 1900–02-ben Győrött, 1902–1904 között Selmecbányán, 1904–05-ben ismét Győrött, 1905-től 1911-ig Zomborban, 1911–12-ben Pozsonyban, 1912–13-ban Szabadkán, 1913–14-ben Nyitrán. 1914–15-ben ig.-i engedélyt kapott, de nem tudott élni a lehetőséggel. 1915–1918 között Szabadkán és Marosvásárhelyen, 1918–19-ben Debrecenben, 1920–1923 között Pécsett, 1925-től 1930-ig ismét Debrecenben szerepelt. 1928-tól a társ. főrend.-je volt. 1930–31-ben Dombóvár környékén vezetett színtárs.-ot. 1931–1933 között a szegedi színház főrend.-je, 1934-ben a Magyar Játékszín társ. társig.-ja volt. Éveken át az Országos Színészegyesület tanácsosaként is tevékenykedett. Írt operettszöveget, színházi cikkeit vidéki lapok közölték. F.Sz. Lucifer (Madách I.: Az ember tragédiája); Lear király (Sh.); Biberách (Katona J.: Bánk bán); Csodadoktor (Offenbach: Hoffmann meséi); Tartuffe (Molière).

REMETE GÉZA – Tímár Mihály (Jókai M.: Az aranyember)