# Egyed László

(Pásztó, 1922. nov. 27.– ): színész. Budapesten elvégezte a SzAk-t, 1950–1953 között a Madách Színház tagja volt, 1953–1956 között a Déryné Színháznál működött. Drámai karakterszerepekben lépett fel. 1956-ban Izraelben telepedett le, m. nyelvű versösszeállításokat adott elő az izraeli magyar nyelvű publikum előtt. Egy ideig a tel-avivi Habima színházban néma szerepeket játszott. Később festészettel kezdett foglalkozni, Izraelben több kiállítása volt.