# Sellei Gyula

(Pest, 1850. júl. 22.–Bp., 1895. máj. 27.): karmester, pedagógus, zeneszerző. Erkel Ferenc és Mosonyi Mihály tanítványa volt. Színházi karmesterként kezdte pályafutását Klagenfurtban, később hazai társ.-oknál Pécsett, Székesfehérvárott, végül Budán, 1884-ben Feleky Miklós társ.-ában a Várszínházban lépett fel. Pesten énekiskolát nyitott. Számos neves operett és operaénekes tanítványa között volt Blaha Lujza és Ódry Lehel is.