# Tatai Sándor

(Nagyvárad, 1951. okt. 2.– ): színész. 1980-ban a marosvásárhelyi Szentgyörgyi István Színművészeti Intézetben végzett, majd a város Nemzeti Színháza szerződtette. 1986-ban Temesvárra távozott, két évig az Állami Magyar Színház tagja, majd 1988 őszén visszatért Marosvásárhelyre. Elegáns, jó modorú színész, aki bonyolult jellemek fejlődését is tudja érzékeltetni. F.Sz. Tipatescu (Caragiale: Az elveszett levél); Karandisev (Osztrovszkij: Hozomány nélküli lány); Homály, Kundi Kund (Tamási Á.: Csalóka szivárvány); Baracs (Szirmai A.: Mágnás Miska).