# Gyöngyösi Pál

(?–Bp., 1881. aug. 12.): színész. 1827 óta volt a pályán. Középtárs.-okban foglalkoztatták karénekesként és titkárként. Részt vett az 1843. évi országgyűlési társ.-ban. Székesfehérvár, Esztergom, Marosvásárhely, Szeged, Miskolc, Pécs voltak pályájának fontosabb állomásai. Az 1860-as évek végén jobbára színházi pénztáros volt, többek között 1871–1881 között a Nemzeti Színházban. Pályafutása során a kedélyes apa-szerepkört látta el. F.Sz. Balfy (Kisfaludy K.: A kérők); Leopold főherceg (Birch-Pfeiffer: Bársonycipő).