# Máthé Éva

(?, 1924. szept. 18.– ): színésznő. A SzAk-n 1954-ben végzett, de már 1941-től játszott Szegeden, Pécsett, Debrecenben. 1949-től a Miskolci Nemzeti Színház művésznője. Vj.-ok és színművek jelentős nőalakjait formálta meg, szerepskálája a naivától az érett asszonyokon át a megkeseredett öregasszony szerepekig terjed. Jászai Mari-díjas (1962), érdemes művész (1973). F.Sz. Mariska (Szigligeti E.: Liliomfi); Marianne, Dorine, Elmíra, Pernellné asszony (Molière: Tartuffe); Blanche (Williams: A vágy villamosa); Polly (Brecht–Weill: Koldusopera); Dolly (Herman: Hello, Dolly!); Jelena (Csehov: Ványa bácsi); Orbánné (Örkény I.: Macskajáték); Claire Zachanassian (Dürrenmatt: Az öreg hölgy látogatása).