# Kállai Lili

(?, 1900. ápr. 22.– ): táncpedagógus. Zongoraművésznek készült, de megismerkedve Emile Jaques-Dalcroze ritmikus gimnasztikának nevezett rendszerével, érdeklődése a mozgásművészet felé fordult. Külföldi tanfolyamokon képezte magát, majd 1922–50 között saját iskoláját vezette, ahol különböző korosztályú érdeklődőkkel foglalkozott, de művészképzőt és tanárképzőt is indított, s alkalmanként egy.-e is volt. 1948–49-től ellehetetlenült a mozgásművészet helyzete, Kállai Lili felhagyott a további munkával, s abbahagyta a tanítást. F.M. Mozgásművészeti rendszerem I., II. (Táncművészeti Dokumentumok, 1983 és 1984).