# Adleff, Ingeborg

(Székelyudvarhely, 1933. febr. 1.– ): színésznő. 1956-ban végzett a marosvásárhelyi Szentgyörgyi István Színművészeti Intézetben. A temesvári Állami Magyar Színház szerződtette, majd a szatmári Északi Színház, 1968 őszétől a Marosvásárhelyi Nemzeti Színház tagja lett. 1983-ban az NSZK-ban telepedett le. Színes egyéniségével lírai szerepek sorát alakította. F.Sz. Zília (Heltai J.: A néma levente); Kleria (Figueiredo: A róka meg a szőlő); Rhédey Eszter (Móricz Zs.: Úri muri); Szojka (Nusić: Dr. Pepike).