# Nádayné Widmár Katalin; Vidmar

(?, 1851–Bp., 1935. júl. 28.): énekesnő (szoprán). Olasz származású magyar énekesnő. 12 évesen már szólót énekelt a ferencvárosi templomban. 1867-től a SzAk operai tanszakán tanult. 1872-től a Nemzeti Színház tagja volt, ahol számos bemutató női főszerepét alakította. Sötét tónusú hangja mezzoszerepekre is alkalmassá tette. Carmen (Bizet, 1876) első megformálásával sokáig felülmúlhatatlannak bizonyult. 1882 végén megvált a Nemzeti Színháztól, és ezután a bécsi Operaházhoz szerződött, ahol nagy sikerrel lépett fel. 1887–89-ben rendszeresen vendégszerepelt Bp.-en. 1896-ban nyugdíjba vonult. Hangversenyénekesként is elismert volt. F.Sz. Mignon (Thomas); Senta (Wagner: A bolygó hollandi); Fatime (Weber: Abu Hassan); Angela (Auber: A fekete dominó); Gara Mária (Erkel F.: Hunyadi László); Zerlina (Mozart: Don Giovanni).