# Fülöpné Fügedi Zsuzsanna

(?–?): énekes-színésznő. 1822-ben tűnt fel Kilényi Dávid, operát is játszó egy.-énél mint szopránénekesnő. 1829–1834 között a Dunántúli Színjátszó Társaság tagja. Ezután Kassára szerződött. 1839–54-ben a Pesti Magyar Színház, majd a Nemzeti Színház kórusának tagja volt. Alkalmanként nyugdíjazása után is fellépett még. Utoljára az 1860–61-es évadban találkozunk nevével. F.Sz. Agáta (Weber: A bűvös vadász); Lóra (Ruzitska J.: Béla futása).