# Bajzáth György, báró

(Tata, 1791. nov. 29.–Pest, 1869. ápr. 3.): mecénás, díszletfestő. 1812-től állt Fejér vármegye szolgálatában: al-, majd főjegyző, másodalispán, királyi biztos és a vármegye országgyűlési követe. 1859-ben bárói c. kapott. 1818–1822 között a székesfehérvári társ. dekoráció-ig.-ja, azaz díszlettervezője és festője volt. A színészeknek székesfehérvári házában szállást adott, 1819 és 1820 nyarán mohai birtokán nagyszabású szabadtéri játékokat szervezett. – Ir. Szilágyi P.: Egy nagyapa regéi unokájának (1975).