# Kováts Kriszta

(Bp., 1957. máj. 7.– ): színésznő. 1979-ben végezte el a SzAk-t, majd a Pécsi Nemzeti Színházhoz került. 1980-ban a győri Kisfaludy, 1982-ben a Rock Színházba szerződött. Tagja volt a Madách Színháznak is. Jelenleg szabadfoglalkozású színművész. Emlékezetes alakításokat nyújt közismert musicalekben. Jászai Mari-díjas (1987). F.Sz. Evita (Lloyd Webber–Rice); Mária Magdolna (Lloyd Webber–Rice: Jézus Krisztus szupersztár); Fantine (Hugo–Schönberg: A nyomorultak).