# Littassy György

(?, 1912– ): énekes (basszus). Pályafutását 1939-ben kezdte az Operaházban, amelynek 1944-ig volt tagja. 1945–1949 között a Szegedi Nemzeti Színház magánénekese volt. 1949-től ismét az Operaházhoz szerződött, majd 1957-ben külföldre távozott, ahol egy ideig a dortmundi opera tagja volt. Szegedi és második operaházi tagsága idején egyike volt a vezető basszistáknak, elsősorban biztos stílusérzékével, valamint rendkívüli hangi és színészi kifejezőkészségével tűnt ki. Oratóriuménekesként is elismert volt. F.Sz. Bartolo (Mozart: Figaro házassága); V. Károly (Verdi: Don Carlos); Ferenc császár (Kodály Z.: Háry János).