# Anatol, Constantin

(Nagyszeben, 1921. márc. 28.– ): színész, rendező. Pályáját a Székely Színházban kezdte 1947-ben, öt év után elszerződött Marosvásárhelyről, 1957–59-ben a kolozsvári Állami Magyar Színház főrend.-je volt, majd a román Nemzeti Színház művésze. Innen Temesvárra ment, ahol a m., román és német társulatnál játszott és rendezett. 1968-tól újra a marosvásárhelyi egy. színésze és rendezője. 1980-ban kivándorolt Izraelbe. Tehetséges, sokoldalú művész, aki tragédiákban, vígjátékokban és középfajú drámákban egyaránt emlékezetes alakításokat nyújtott. F.Sz. Hlesztakov (Gogol: A revizor); Színész (Gorkij: Éjjeli menedékhely); Higgins (Shaw: Pygmalion); Hamlet (Sh.); Sándor (Nagy I.: Özönvíz előtt). F.R. Sh.: Othello, Hamlet; Priestley: Váratlan vendég; Dürrenmatt: A fizikusok; Brecht: Puntila úr és szolgája, Matti; Labiche: Olasz szalmakalap.

ANATOL, CONSTATIN