# Szabolics Éva

(Bp., 1951. jan. 19.– ): táncosnő. Az ÁBI-ben Bartos Irén növendéke volt. 1969-ben szerzett balettművész diplomát. 1969 óta a Pécsi Balett tagja, 1981-től magántáncosa. A 70-es évek végétől asszisztensi feladatokat is ellát, több Tóth Sándor-koreográfiát tanított be külföldi társ.-oknak. Szép vonalú, dekoratív táncosnő. F.Sz. Kiválasztott lány (Eck I.: Tavaszünnep); Anya (Murdmaa: Tékozló fiú); Apácafőnöknő (Eck I.: Don Juan); Az Anya (Tóth S.: Megdicsőült éj); Éve (Eck I.: A terror).